Xalq Müdafiə Birlikləri

Xalq Müdafiə Birlikləri və ya Xalq Qoruma Dəstələri (, qısaca: YPG; , ) — Kürd Ali Komitəsinin rəsmi silahlı birləşməsi. Rəsmi olaraq heç bir siyasi partiyayla əlaqəsi olmasa da, de-fakto Demokratik Birlik Partiyasının (PYD) silahlı qanadıdır.

 Tarixi 
2004-cü ildə Qamışlı hadisələrindən sonra PYD və "Kürd Ali Komitəsi" tərəfindən yaradılan silahlı birləşmə ilk aktiv fəaliyyətinə 2011-ci ildə Suriya vətəndaş müharibəsi zamanı başlayıb.

2012-ci ilin dekabr ayının xəbərlərinə görə YPG 8 briqada və 10 min döyüşçüdən ibarətdir.«Interview Salih Muslim: Es gab keinen Kurden-Deal mit dem Regime ». Frankfurter Rundschau, 1 dekabr 2012-cü il.  2013-cü ilin yaz aylarının sonlarına yaxın isə bu rəqəmin 15 minə çatdığı bildirilir.

YPG-də kişilərlə yanaşı qadınlar da vuruşur; 2013-cü ilin fevral ayında Əfrin şəhərində 150 nəfərdən ibarət ilk qadın batalyonu yaradılıb.Kurdish women in Syria create first female battalion . Russia Today, 23 fevral 2013-cü il. 
300px|thumbnail|right|PYD-YPG tərəfdarları Əfrin şəhərində, 2012-ci il

 Suriya vətəndaş müharibəsindəki yeri 
2003-cü ildə kürd muxtariyyəti tələbi ilə qurulan Demokratik Birlik Partiyasının (PYD) de-fakto silahlı qanadı sayılan YPG hal-hazırda Suriyanın Hələb mühafazasının Əfrin, Kobani, Cinderis şəhərlərini, Haseke mühafazasının Amude, Derik, Efrin bölgələrini, Əl Dərbasiyə, RəsulaynAfr şəhərləri ilə Tirbesipiye qəsəbəsini öz nəzarəti altında saxlayır.

23 may 2013-cü il tarixində Demokratik Birlik Partiyasının (PYD) sədri Salih Müslim Suriya neftinin 60%-nin kürdlərin yaşadığı ərazidə yerləşdiyini və kürd nəzarətində olduğunu bildirdi.Salih Müslim: About 60% of Syrias oil is located in Kurdish areas and are currently under Kurdish control.  PYD rəsmi saytı 

6 iyun 2013-cü il tarixində isə Demokratik Birlik Partiyası rəsmi nümayəndə heyəti və o cümlədən YPG sədri ilə Rusiya Xarici İşlər Nazirliyinin nümayəndələri arasında görüş baş tutdu və görüşdən sonra PYD sədri Salih Müslim görüşün uğurlu keçdiyini bildirdi.  PYD rəsmi saytı 

 İstinadlar 

 Xarici keçidlər 
 Demokratik Birlik Partiyası (PYD) rəsmi saytı 

Kateqoriya:Hərbi təşkilatlar
Kateqoriya:Suriyada vətəndaş müharibəsi
Kateqoriya:Şimali və Şərqi Suriya Muxtar İdarəsi
Kateqoriya:Türkiyə tərəfindən terror təşkilatı olaraq tanınmış təşkilatlar